1910.] DEN SÅKALDTE STURLUNGA-PROLOG. 11 



dog i hvert fald nogle af dem, i sit værk. Sagaerne nr. 4—6 

 horer til dem, som han har optaget, og overhovedet finder vi 

 alle de i Stprol. nævnte sagaer optagne i Sturlungasamlingen, 

 kun med undtagelse a f P o r 1 å k s saga. 



Her må vi, inden vi går videre, flygtig berøre det vigtige 

 spørsmål: Hvorfor indskydes Stprol. på denne besynderlige 

 plads, midt inde i Sturlungasamlingen — en prolog plejer jo 

 ellers at stå i begyndelsen af værket — og hvad er egentlig 

 meningen med den? 



Man har ment, at kompilatoren, da han kom til det sted, 

 hvor hån skulde til at optrævle flere i tid jævnsides løbende 

 sagaer og indflette dem i sit værk, har følt trang til at orien- 

 tere læseren ved at give ham en oversigt over disse sine kilder 1 . 

 Det lader sig ikke nægte, at en sådan tanke må have været 

 med bestemmende for kompilatoren, da han indskød Stprol., 

 men på den anden side afgiver den ikke nogen tilstrækkelig eller 

 udtommende forklaringsgrund, hverken for Slprol.'s plads eller 

 for dens indhold. Med hensyn til pladsen bemærkes, at de 

 ,.samtidige" sagaers kreds allerede begynder med Sturlu saga, 

 som fra 1161 løber jævnsides med Gprs., og fra c. 1170 med 

 Gdyr. — til l^orlåks saga tager jeg her ikke noget hensyn, da 

 den ikke er optaget i Sturl. Hvis Stprol. af kompilator var 

 ment som oversigt over hans i tid jævnsides løbende kilder, 

 burde den snarere have stået ved begyndelsen af Sturlu saga. 

 eller midt i denne, ved året 1161, hvor Gprs. træder til som „sam- 

 tidig", end ved sagaens slutning. Men denne indvending har 

 dog ikke så meget at sige som de, der kan hentes fra indholdet. 

 Af en kildeoversigt venter man dels, at den er udtømmende 

 eller at alle kilder medtages, dels at den, så vidt den når. er 

 korrekt, d. v. s. at den ikke blandt kilderne opregner skrifter, 

 der ikke benyttes som kilder. Ingen af delene er her tilfældet. 

 Stprol. omtaler hverken Gizurar saga eller fcoroar saga kakala 

 eller Svinfellinga saga, og dog har kompilatoren benyttet alle 

 disse sagaer som kilder. Gizurar saga optræder allerede som 



1 Sturl. 2 Prolegom. s. ei. Jfr. Kr. Kålund i Sturl. DO. I s. 115 n. u. t. 

 og Årb. f. n. oldk. og hist. 1902 s. 288. 



